CELEX: 32007R0903
Language: hr
Date: 2007-07-27 00:00:00
Title: Uredba Komisije (EZ) br. 903/2007 od 27. srpnja 2007. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               244
            
         32007R0903
   
               L 196/35
            
            
               SLUŽBENI LIST EUROPSKE UNIJE
            
            
               27.07.2007.
            
         
      UREDBA KOMISIJE (EZ) br. 903/2007
   od 27. srpnja 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi treba razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće carinske informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. srpnja 2007.
      
         
            Za Komisiju
         
         Franco FRATTINI
         
         
            Potpredsjednik
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 733/2007 (SL L 169, 29.6.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN-a)
            
            
               Razlozi
            
         
               (1)
            
            
               (2)
            
            
               (3)
            
         
               Ravne ploče od 32 mm puta 21 mm, sa sljedećim sastojcima (masenih %):
               
                           natrijev alginat
                        
                        
                           24-32
                        
                     
                           maltodekstrin
                        
                        
                           20-28
                        
                     
                           arome
                        
                        
                           5-15
                        
                     
                           voda
                        
                        
                           5-15
                        
                     
                           karagenan
                        
                        
                           5-15
                        
                     
                           mikrokristalna celuloza
                        
                        
                           4-10
                        
                     
                           glicerin
                        
                        
                           4-10
                        
                     lecitin, aspartam, natrijev saharin, acesulfame K, neohesperidin DC, boja E102 i boja E133.
               Proizvod se prodaje kao „listići za osvježavanje daha” koji se tope na jeziku.
            
            
               2106 90 98
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 98.
               Proizvod se ne može razvrstati u tarifni broj 3306 kao pripravak za higijenu usta i zubi zato što ne sadrži nikakve posebne sastojke koji doprinose održavanju usne šupljine čistom.
               Proizvod se mora razvrstati kao prehrambeni proizvod za prehranu ljudi u smislu tarifnog broja 2106 jer sadrži tvari nutritivne vrijednosti (Napomene za pojašnjenje Harmoniziranog sustava uz tarifni broj 2106,1. stavak, A, te 2. stavak, B, 9).